ตัวแทนประกันชีวิต เดือนส.ค. 53 ลด 1.93%
สมาคมประกันชีวิตไทย เผยผู้สมัครสอบตัวแทนประกันชีวิต เดือนส.ค. 2553 ลดลง 1.93%
8 ก.ย. 2553

สมาคมประกันชีวิตไทย เผยผู้สมัครสอบตัวแทนประกันชีวิต เดือนส.ค. 2553 ลดลง 1.93% 
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ในเดือนส.ค. 2553 นี้ มีผู้สมัครสอบความรู้เพื่อขอรับใบอนุญาตเป็นตัวแทนประกันชีวิต ทั่วประเทศ จำนวน 12,300 คน ลดลงจากเดือนส.ค. 2552 ซึ่งมีผู้สมัครสอบ 12,500 คน ลดลงจำนวน 243 คน หรือ1.93% ในจำนวนของผู้สมัครสอบดังกล่าวมีผู้เข้าสอบ 8,975 คน และสอบผ่าน 5,775 คน หรือ 64.35% ของผู้เข้าสอบ โดยแยกเป็นการสมัครสอบด้วยระบบคอมพิวเตอร์ 6,287 คน เข้าสอบ 5,101 คน สอบผ่าน 3,474 คน หรือ 68.10% ของผู้เข้าสอบ และสมัครสอบด้วยระบบกระดาษ 6,017 คน เข้าสอบ 3,874 คน สอบผ่าน 2,301 คน หรือ 59.40% ของผู้เข้าสอบ
สำหรับจังหวัดที่มีผู้สมัครสอบสูงสุด 5 อันดับแรกของทั่วประเทศ คือ อันดับที่ 1 กรุงเทพมหานคร มีผู้สมัครสอบ 5,912 คน อันดับที่ 2 เชียงใหม่ มีผู้สมัครสอบ 903 คน อันดับที่ 3 ขอนแก่น มีผู้สมัครสอบ 536 คน อันดับที่ 4 สงขลา มีผู้สมัครสอบ 438 คน และอันดับที่ 5 ชลบุรี มีผู้สมัครสอบ 361 คน
ในระยะเวลา 8 เดือนที่ผ่านมา ตั้งแต่ 1 ม.ค. ถึง 31 ส.ค. 2553 มีผู้สมัครสอบทั้งสิ้น 8.73 หมื่นคน ลดลงจากในระยะเดียวกันของปีก่อน 7,001 คน หรือลดลง 7.41% ในจำนวนนี้มีผู้เข้าสอบ 6.38 หมื่นคน และสอบผ่าน 4.07 คนหรือ 63.85% ของผู้เข้าสอบ